C 15/30
BG
Официален вестник на Европейския съюз
16.1.2023 г.
Искания на ищеца — да се постанови, че като на основание Fourth Schedule of the Motor Vehicles Registration and Licensing Act as amended by Act VI of 2009, Chapter 368 of the Laws of Malta (четвърто приложение към Закона за регистрация на моторните превозни средства, изменен със Закон VI от 2009 г., глава 368 от законодателството на Малта) е налагала годишен данък върху моторните превозни средства, регистрирани в други държави членки преди 1 януари 2009 г. и внесени на нейна територия след тази дата, който е по-висок от данъка върху сходни малтийски моторни превозни средства, Малта не е изпълнила задълженията си по член 110 от Договора за функционирането на ЕС, и — да се осъди Република Малта да заплати съдебните разноски.
Основания и основни доводи Комисията твърди, че като е налагала годишен данък върху моторните превозни средства, регистрирани в други държави членки преди 1 януари 2009 г. и внесени на нейна територия след тази дата, който е по-висок от данъка върху сходни малтийски моторни превозни средства, Малта не е изпълнила задълженията си по член 110 от Договора за функционирането на ЕС.
Жалба, подадена на 11 ноември 2022 г. от Helsingin Bussiliikenne Oy срещу решението, постановено от Общия съд (шести разширен състав) на 14 септември 2022 г. по дело T-603/19, Helsingin Bussiliikenne Oy/Европейска комисия (Дело C-697/22 P) (2023/C 15/33) Език на производството: фински Страни Жалбоподател: Helsingin Bussiliikenne Oy (представители: O. Hyvönen и Rechtsanwältin N. Rosenlund) Други страни в производството: Европейска комисия, Република Финландия, Nobina Oy и Nobina AB
Искания на жалбоподателя Жалбоподателят моли Съда: — да отмени изцяло решението на Общия съд на Европейския съюз от 14 септември 2022 г. по дело T-603/19 (1), — да приеме изцяло исканията, предявени в жалбата до Общия съд, въз основа на мотивите, изложени в нея и — да осъди Комисията да заплати всички съдебни разноски, възникнали в производството пред Общия съд и Съда, заедно със законните лихви.
Основания и основни доводи По дело T-603/19 Общият съд на Европейския съюз (по-нататък „Общият съд“) е постановил решение, което нарушава правото на Съюза, и е допуснал грешка при прилагане на правото, като е отхвърлил жалбата на Helsingin Bussiliikenne Oy.
По първото основание, изведено от съществени процесуални нарушения, Общият съд допуснал грешка, тъй като спорното решение на Комисията е било прието при нарушаване на процесуалните права на жалбоподателя.
Общият съд допуснал грешка и при четвъртото основание, доколкото то се отнася до спазването на принципа на пропорционалност.